Δαμιανός Ζαρίφης

Ο Δαμιανός Ζαρίφης (Καβάλα, 1946 - Αθήνα, 29 Μαΐου 2007) ήταν Έλληνας σκηνογράφος και ενδυματολόγος.

Βιογραφία 
Γεννήθηκε στην Καβάλα. Φοίτησε στη Σχολή Βακαλό και στη συνέχεια, κατά τη διάρκεια της περιόδου της Δικτατορίας των Συνταγματαρχών, πραγματοποιήσει σπουδές στην Εθνική Ανώτατη Σχολή Καλών Τεχνών του Παρισιού. Ενώ ζούσε στο Παρίσι, γνώρισε την, επίσης συμφοιτήτριά του και μετέπειτα θεατρολόγο, Ελένη Βαροπούλου, την οποία, στη συνέχεια, και παντρεύτηκε, αποκτώντας μαζί της μία κόρη.

Έπειτα από την επιστροφή του στην Ελλάδα, κατά την περίοδο της Μεταπολίτευσης, συνεργάστηκε, αρχικά με το Θέατρο Τέχνης σε περισσότερες από 20 παραστάσεις. Αργότερα συνεργάστηκε με άλλους θεατρικύς φορείς, όπως, μεταξύ άλλων, το Εθνικό Θέατρο, το Κρατικό Θέατρο Βορείου Ελλάδος, τον Θεατρικό Οργανισμό Κύπρου, καθώς και αριθμό ιδιωτικών θεατρικών θιάσων, αριθμώντας, συνολικά, περίπου, 150 παραστάσεις.

Παράλληλα, συνεργάστηκε με την Εθνική Λυρική Σκηνή και το Μέγαρο Μουσικής Αθηνών, ως προς το σκηνογραφικό και ενδυματολογικό κομμάτι, σε συνολικά 11 όπερες, ενώ ασχολήθηκε και με τον κινηματογράφο, αναλαμβάνοντας το σκηνογραφικό και ενδυματολογικό κομμάτι συνολικά 17 ταινιών, ορισμένες εκ των οποίων βραβεύτηκαν. 

Απεβίωσε στις 29 Μαΐου 2007, έπειτα από αγώνα τεσσάρων ετών κατά του καρκίνου, σε ηλικία 61 ετών, ενώ η κηδεία του έλαβε χώρα στο Πρώτο Νεκροταφείο Αθηνών.

Παραπομπές 

Έλληνες σκηνογράφοι
Έλληνες ενδυματολόγοι